લેખક-દિગ્દર્શક અમૃત બારોટ અને નરસિંહ મહેતાના પાત્રમાં સંગીતજ્ઞ હાર્દિક ભટ્ટ તેમ જ બે અન્ય પાત્ર નિકિતા પોરિઆ અને રુચિ મિસ્ત્રી એમ ચાર જ વ્યક્તિઓએ જુદાં-જુદાં આઠ પાત્રો ભજવીને આ રસપ્રદ નાટિકામાં ખરા અર્થમાં સાહિત્ય-નાટuરસિકોને ભાવવિભોર કરી નરસિંહ મહેતાના જીવનકાળમાં એક રોમાંચક લટાર મરાવી હતી. માતૃભાષા ગુજરાતીના ધબકાર સમાન નરસિંહ મહેતા સાથે આજે પણ યુવા પેઢી કનેક્ટ થઈ શકે છે; તેમના જીવનને, પ્રેમને, ભક્તિને, માનવતાને અને હરિના જનને સમજી-માણી શકે છે એટલે જ તેમનું આ ભજન આજે પણ સૌને યાદ છે : વૈષ્ણવજન તો તેને કહીએ જે પીડ પરાઈ જાણે રે...